Еуразиялық экономикалық одақтың Кеден кодексі туралы шартты ратификациялау туралы
224-бап. Уақытша әкелу (рұқсат беру) кедендік рәсімінің қолданылуын аяқтау, тоқтата тұруы және тоқтату

1. Кеден органы белгілеген уақытша әкелу (рұқсат беру) кедендік рәсімінің қолданылу мерзімі өткенге дейін, бұл кедендік рәсімнің қолданылуы:
1) осы Кодекстің
276-бабы
7-тармағына сәйкес уақытша әкелінген тауарларды кері экспорттың кедендік рәсімімен орналастырғанда;
2) мүше мемлекеттердің кедендік реттеу туралы заңнамасына сәйкес кеден органы авария салдарынан немесе еңсерілмейтін күштің әрекетінен уақытша әкелінген тауарлардың жойылуы және (немесе) біржола жоғалу фактісін не тасудың (тасымалдаудың) және (немесе) сақтаудың қалыпты жағдайлары кезінде бұл тауарлардың табиғи кему салдарынан біржола жоғалу фактісін танығанда;
3) басталғанға дейін тауарлар кедендік бақылауда болатын, Комиссия және (немесе) мүше мемлекеттердің кедендік реттеу туралы заңнамасында айқындалатын мән-жайлар басталғанда аяқталады.
2. Кеден органы белгілеген уақытша әкелу (рұқсат беру) кедендік рәсімінің қолданылу мерзімі өткенге дейін осы кедендік рәсімнің қолданылуы:
1) уақытша әкелінген тауарлар, егер осы тармақта өзгеше белгілегенбесе, кедендік транзиттің кедендік рәсімін қоспағанда, осы Кодексте көзделген шарттармен шетелдік тауарларға қатысты қолданылатын кедендік рәсімдермен орналастырылғанда;
2) осы Кодекстің
173-бабы
3-тармағына сәйкес тоқтатыла тұрған, кеден аумағында қайта өңдеудің кедендік рәсімінің қолданылуы жаңартылғанда;
3) уақытша әкелінген тауарларды, егер бұл тауарлар осы кедендік рәсіммен орналастыру үшін кеден органы тауарларды шығаруды жүргізген мүше мемлекеттің аумағынан тасу (тасымалдау) үшін Одақтың кедендік аумағымен басқа мүше мемлекеттің аумағына уақытша әкелу (рұқсат беру) кедендік рәсіммен орналастырылса, кедендік транзиттің кедендік рәсіммен орналастырылғанда тоқтатылуы мүмкін.
3. Кеден органы белгілеген уақытша әкелу (рұқсат беру) кедендік рәсімінің қолданылу мерзімі өткенге дейін бұл кедендік рәсімнің қолданылуы уақытша әкелінген тауарлар кедендік қойманың кедендік рәсімімен, кеден аумағында қайта өңдеудің кедендік рәсімімен не Комиссия айқындайтын жағдайларда - арнайы кедендік рәсіммен орналастырылған жағдайда тоқтатыла тұруы мүмкін.
Уақытша әкелінген тауарларды арнайы кедендік рәсімімен орналастыру нәтижесінде уақытша әкелу (рұқсат беру) кедендік рәсімімен орналастыру нәтижесінде уақытша әкелу (рұқсат беру) кедендік рәсімінің тоқтатыла тұру жағдайын айқындау кезінде Комиссия кедендік әкелу баждарын, салықтарды есептеу және төлеу ерекшеліктерін, сондай-ақ уақытша әкелінген тауарларға қатысты кедендік әкелу баждарын, салықтарды төлеу мерзімін айқындауға құқылы.
4. Уақытша әкелінген тауарлар кері экспорттың кедендік рәсімімен не өзге кедендік рәсімге бір немесе бірнеше партиямен орналастырылуы мүмкін.
5. Кеден органы белгілеген уақытша әкелу (рұқсат беру) кедендік рәсімінің қолданылу мерзімі өткен соң кедендік рәсімінің қолданылуы тоқтатылады.
6. Осындай тауарларды уақытша әкелу (рұқсат беру) кедендік рәсіммен орналастырылған мүше мемлекетке қарағанда, өзге мүше мемлекеттің аумағында уақытша әкелу (рұқсат беру) кедендік рәсімінің қолданылуының аяқталу жағдайларын, шарттарын және тәртібін Комиссия айқындайды.